Aoziñ ar frouezh sech Riñsiñ an abrikot, ar fiez hag ar rezin sech  dindan dour tomm. O dizourañ mat ha trochañ mat ar fiez hag an abrikot a-dammoù, stumm un diñs dezhe (ment ur rezinenn sech bras).  E-barzh ur gastelodenn, skuilhiñ an dour, ar mel hag ar sukr. Lakaat da virviñ. Ouzhpenniñ ar frouezh sech ha lezel da chouvirviñ e-pad 5 mun, gant ar golo. Ouzhpenniñ neuze ar chraoñ-pin. Tenniñ ag an tan, lakaat en ur plad-saladenn ha lezel da yenaat.    Aoziñ ar Panacotta gant dour-bleuñv-orañj Skuilhiñ a-barzh ur gastelodenn, an dienn, ar sukr, an  dour-bleuñ-orañj hag ar chug-orañj. Lakaat tan betek ma virvay. Soubiñ ar gaotenn a-barzh dour yen e-pad 5 mun. He dizouriñ gant an daouarn.  Ouzhpenniñ ar gaotenn a-barzh an dienn blaz an dour-bleuñv-orañj dezhañ ha meskiñ mat. Ranniñ ar Panacotta a-barzh 9 gwerenn (meskiñ mat bep tro ma skuilhit a-barzh ur werenn peogwir eo techet ar chug-orañj da chom e foñs ar gastelodenn). Mirout er yenerez e-pad 2 eur dan nebeutañ.    Aoziñ an orañj Dibluskiñ an orañj (skarzhiñ ar plusk tev hag ar plusk gwenn  moanoch). Dispartiañ an tammoù orañj get ur gontell vihan lemm-mat. Mirout an tammoù er yenerez (...eviñ ar chug, lan a vitaminoù eo !).    Staliiñ lakaat ul loaiad-vras a flastrenn frouezh sech e-kreiz ar gwerennadoù Panacotta ha lakaat an tammoù orañj tro-dro hag a-us ar flastrenn. Blazata.